ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ

Αριθ. Πρωτ.: 10506/19-3-2019

**31ο ΠΑΝΕΛΛΗΝΙΟ ΑΤΟΜΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ (2019)  
17ο ΠΑΝΕΛΛΗΝΙΟ ΟΜΑΔΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ (2019)**

1. **ΠΡΟΚΗΡΥΞΗ:** 
   1. Η Ελληνική Σκακιστική Ομοσπονδία προκηρύσσει το **31ο Πανελλήνιο Ατομικό Πρωτάθλημα Μαθητών – Μαθητριών** και το **17ο Πανελλήνιο Ομαδικό Πρωτάθλημα Μαθητών-Μαθητριών για το 2019**.
2. **ΔΙΟΡΓΑΝΩΣΗ ΑΓΩΝΩΝ** 
   1. Τους αγώνες της τελικής φάσης διοργανώνει η Ελληνική Σκακιστική Ομοσπονδία σε συνεργασία με την Πνευματική Στέγη Περιστερίου και τη στήριξη του Δήμου Περιστερίου.
3. **ΣΥΣΤΗΜΑ ΔΙΕΞΑΓΩΓΗΣ ΑΓΩΝΩΝ:**
   1. Τα πρωταθλήματα μαθητών-μαθητριών θα διεξαχθούν σε δύο φάσεις:

**Α. Περιφερειακά πρωταθλήματα μαθητών–μαθητριών Ενώσεων – Τοπικών Επιτροπών.**

**Β. Τελική φάση**

* 1. Την ευθύνη διοργάνωσης των περιφερειακών πρωταθλημάτων έχουν οι Ενώσεις και οι Τοπικές Επιτροπές και πρέπει να ολοκληρωθούν το αργότερο μέχρι και την **Κυριακή 31 Μαρτίου 2019**.
  2. Οι Ενώσεις και Τοπ.Επ. είναι επίσης υπεύθυνες για την εξασφάλιση των οικονομικών πόρων καθώς και για το καθορισμό όλων των λεπτομερειών (σύστημα, πρόγραμμα αγώνων, προθεσμίες δηλώσεων συμμετοχής, ορισμός διαιτητών κλπ.) των Περιφερειακών Πρωταθλημάτων Μαθητών-Μαθητριών. Οι αντίστοιχες προκηρύξεις θα πρέπει να αποστέλλονται στην ΕΣΟ πριν την έναρξη των περιφερειακών πρωταθλημάτων. Η μη έγκαιρη αποστολή των προκηρύξεων καθιστά άκυρη τη δήλωση συμμετοχής των αθλητών στην τελική φάση.
  3. **Η τελική φάση θα διεξαχθεί στο Περιστέρι Αττικής στο** [**Εκθεσιακό Κέντρο του Δήμου Περιστερίου**](https://www.google.co.jp/maps/dir/%25CE%25A3%25CE%25A4.%25CE%2591%25CE%259D%25CE%2598%25CE%259F%25CE%25A5%25CE%25A0%25CE%259F%25CE%259B%25CE%2597/%25CE%2595%25CE%25BA%25CE%25B8%25CE%25B5%25CF%2583%25CE%25B9%25CE%25B1%25CE%25BA%25CF%258C+%25CE%259A%25CE%25AD%25CE%25BD%25CF%2584%25CF%2581%25CE%25BF+%25CE%25A0%25CE%25B5%25CF%2581%25CE%25B9%25CF%2583%25CF%2584%25CE%25B5%25CF%2581%25CE%25AF%25CE%25BF%25)**: Δωδεκανήσου 106 (200μ από τη στάση Μετρό Ανθούπολη).**
  4. Δικαίωμα συμμετοχής στα ατομικά πρωταθλήματα έχουν οι μαθητές και μαθήτριες των Νηπιαγωγείων, των Δημοτικών, των Γυμνασίων και των Λυκείων, Δημοσίων και Ιδιωτικών, όλης της χώρας. Οι μαθητές και μαθήτριες συμμετέχουν υποχρεωτικά στα πρωταθλήματα της Ένωσης ή της Τοπ. Επ. στην οποία ανήκει το σχολείο τους.
  5. **Απαραίτητη προϋπόθεση για τη συμμετοχή είναι η προσκόμιση, πριν την έναρξη των αγώνων, ιατρικής βεβαίωσης από καρδιολόγο, παθολόγο ή παιδίατρο. Οι μαθητές που είναι ταυτόχρονα και αθλητές μπορούν να συμμετέχουν με την προσκόμιση της κάρτας υγείας που διαθέτουν. (απόφαση ΔΣ 20/10/2018)**
  6. Στα ομαδικά πρωταθλήματα δικαίωμα συμμετοχής έχουν οι μαθητές και μαθήτριες των Δημοτικών Σχολείων, των Γυμνασίων και των Λυκείων, Δημοσίων και Ιδιωτικών όλης της χώρας, με 4μελείς ομάδες. Επιτρέπεται η συμμετοχή και 2ης ομάδας από το ίδιο σχολείο (Δημοτικό, Γυμνάσιο ή Λύκειο).

1. **ΚΑΤΑΜΕΡΙΣΜΟΣ ΘΕΣΕΩΝ ΠΡΟΚΡΙΣΗΣ:** 
   1. Οι θέσεις πρόκρισης για την τελική φάση των Ενώσεων και Τοπικών Επιτροπών καθορίζονται σύμφωνα με τον επόμενο πίνακα :

|  |  |  |  |  |  |
| --- | --- | --- | --- | --- | --- |
| Α/Α | ΕΝΩΣΕΙΣ – ΤΟΠΙΚΕΣ ΕΠΙΤΡΟΠΕΣ | ΙΣΟΠΟΣΗ ΚΑΤΑΝΟΜΗ ΑΝΑ ΤΑΞΗ | ΑΝΑΛΟΓΑ ΜΕ ΤΙΣ ΣΥΜΜΕΤΟΧΕΣ ΑΝΑ ΤΑΞΗ | ΣΥΝΟΛΟ | ΔΗΜΟΤΙΚΑ-ΓΥΜΝΑΣΙΑ ΟΜΑΔΙΚΟ |
| 1 | Ε.Σ.Σ. ΝΟΜΟΥ ΑΤΤΙΚΗΣ | 12 x 11 | 139 | 271 | 18 |
| 2 | Ε. Σ. Σ. ΘΕΣΣΑΛΟΝΙΚΗΣ / ΧΑΛΚΙΔΙΚΗΣ | 8 x 11 | 86 | 174 | 12 |
| 3 | Ε. Σ. Σ. ΚΡΗΤΗΣ | 7 x 11 | 78 | 155 | 10 |
| 4 | Ε. Σ. Σ. ΑΝΑΤ. ΜΑΚΕΔΟΝΙΑΣ / ΘΡΑΚΗΣ | 4 x 11 | 53 | 97 | 8 |
| 5 | Ε. Σ. Σ. ΚΕΝΤΡΙΚΗΣ & ΔΥΤ. ΜΑΚΕΔΟΝΙΑΣ | 4 x 11 | 53 | 97 | 8 |
| 6 | ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ (\*) | 4 x 11 | 53 | 97 | 8 |
| 7 | Ε. Σ. Σ. ΠΕΡΙΦ. ΠΕΛΟΠΟΝΝΗΣΟΥ | 3 x 11 | 25 | 58 | 6 |
| 8 | Τ.Ε. Σ. Σ. ΗΠΕΙΡΟΥ – ΙΩΝΙΩΝ ΝΗΣΩΝ | 4 x 11 | 33 | 77 | 6 |
| 9 | Τ.Ε. Σ. Σ. ΘΕΣΣΑΛΙΑΣ | 3 x 11 | 25 | 58 | 6 |
| 10 | Τ.Ε.Σ.Σ. ΣΤΕΡΕΑΣ ΕΛΛΑΔΑΣ | 3 x 11 | 25 | 58 | 6 |
| 11 | Τ.Ε. Σ. Σ. ΑΙΓΑΙΟΥ | 3 x 11 | 25 | 58 | 6 |
|  | ΣΥΝΟΛΑ ΠΡΟΚΡΙΣΕΩΝ | **605** | **595** | **1200** | **94** |
|  |  |  |  |  |  |
|  | ΑΠΕΥΘΕΙΑΣ ΠΡΟΚΡΙΣΗ (Πρώτοι του 2018) |  |  | **22** |  |
|  |  |  |  |  |  |
|  | ΓΕΝΙΚΟ ΣΥΝΟΛΟ |  |  | **1222** | **94** |

(\*) Μαθητές – μαθήτριες σχολείων Περιφέρειας Δυτικής Ελλάδας (πρώην ΕΣΣ Πελοποννήσου)

* 1. Κάθε ένωση ή Τοπική Επιτροπή μπορεί να καθορίσει τις θέσεις πρόκρισης (μαθητές-μαθήτριες) σύμφωνα με τις αγωνιστικές της ανάγκες, **με μόνο περιορισμό ότι οι μαθήτριες θα πρέπει να καλύψουν τουλάχιστον το 25% των θέσεων.**
  2. **Οι αδιάθετές θέσεις μπορούν να αναπληρωθούν από άλλες ενώσεις – τ. επιτροπές (σύμφωνα με την σειρά αναγραφής τους στο 4.1). Στην περίπτωση αναπλήρωσης αδιάθετων θέσεων οι ενώσεις – τ. επιτροπές μπορούν να δώσουν επιλεκτικά 1 θέση πρόκρισης ανεξάρτητα από άλλες προϋποθέσεις (απόφαση ΔΣ 9/12/2017).**
  3. **Σύμφωνα με το άρθρο 4.4 της γενικής προκήρυξης των αγώνων (Αριθ. Πρωτ.: 10314/11-12-2018) και την από 9/2/2019 απόφαση του ΔΣ της ΕΣΟ, προκρίνονται στην τελική φάση του 31ου Πανελλήνιου Ατομικού Πρωταθλήματος Μαθητών – Μαθητριών οι μαθητές και μαθήτριες που συμμετείχαν στο Ατομικό Πρωτάθλημα Μαθητών – Μαθητριών Αττικής 2019 με την προϋπόθεση για τα αγόρια ότι πέτυχαν τουλάχιστον το 50% της μέγιστής βαθμολογίας και για τα κορίτσια ότι πέτυχαν τουλάχιστον το 30%. Προκρίνονται επίσης στην τελική φάση του 17ου Πανελλήνιου Ομαδικού Πρωταθλήματος Μαθητών – Μαθητριών όλα τα σχολεία των οποίων οι ομάδες συγκέντρωσαν το 50% της μέγιστης δυνατής βαθμολογίας στο Ομαδικό Πρωτάθλημα Μαθητών – Μαθητριών Αττικής 2019.**
  4. **Σύμφωνα με την από 16/3/2019 απόφαση του ΔΣ της ΕΣΟ, μαθητές – μαθήτριες και σχολικές ομάδες που για οποιοδήποτε λόγο δεν προκρίθηκαν (είτε αγωνίστηκαν στα περιφερειακά πρωταθλήματα είτε όχι) μπορούν να συμμετάσχουν στην τελική φάση των πανελλήνιων πρωταθλημάτων (ομαδικό και ατομικό) με την καταβολή αυξημένου οργανωτικού παραβόλου ως εξής:**
  + Για τα ατομικά πρωταθλήματα 60 € ανά συμμετέχοντα από την Αττική και 40 € ανά συμμετέχοντα από την υπόλοιπη Ελλάδα
  + Για τα ομαδικά πρωταθλήματα 100 € ανά ομάδα από την Αττική και 50 € ανά ομάδα από την υπόλοιπη Ελλάδα.

**Για οργανωτικούς λόγους και μόνο για τις συμμετοχές αυτές θα τηρηθεί σειρά προτεραιότητας σύμφωνα με τα εξής κριτήρια και με αυτή τη σειρά: 1) προηγούνται οι μαθητές – μαθήτριες και σχολικές ομάδες που αγωνίστηκαν σε κάποιο περιφερειακό πρωτάθλημα ένωσης – τ. επιτροπής 2) όλοι οι υπόλοιποι συμφώνα με την ημερομηνία και ώρα κατάθεσης του οργανωτικού παραβόλου.**

1. **ΔΙΚΑΙΩΜΑ ΣΥΜΜΕΤΟΧΗΣ ΣΤΗΝ ΤΕΛΙΚΗ ΦΑΣΗ:** 
   1. Δικαιούνται συμμετοχή στην Τελική Φάση όσοι πήραν τις προκρίσεις ανά τάξη σύμφωνα με τον ισχύοντα πίνακα θέσεων πρόκρισης ανά Ένωση και Τοπική Επιτροπή και το σύστημα των επιλαχόντων που ισχύει. Για παράδειγμα εάν από τους πρώτους 5 προκριθέντες μιας τάξης δεν επιθυμούν τη συμμετοχή τους στην τελική φάση οι τρεις, αυτοί αναπληρώνονται από τον 6ο, 7ο και 8ο κ.ο.κ. Για τα αγόρια ισχύει η προϋπόθεση ότι ο επιλαχών θα πρέπει να έχει πετύχει τουλάχιστον το 50% της μέγιστής βαθμολογίας. Σε περιοχές που διεξάγονται πολλές προκριματικές φάσεις η προαναφερόμενη προϋπόθεση αφορά τα αποτελέσματα της τελικής φάσης. Το αντίστοιχο ποσοστό για τα κορίτσια ορίζεται στο 30% (απόφαση ΔΣ 9/12/2017).
   2. **Στα ατομικά πρωταθλήματα το 50% των θέσεων πρόκρισης κάθε ένωσης – τ. επιτροπής κατανέμεται ισόποσα σε κάθε τάξη έτσι ώστε να μην υπάρξουν δυσανάλογες συμμετοχές ανά κατηγορία. Το υπόλοιπο 50% κατανέμεται αναλογικά σύμφωνα με τον αριθμό συμμετοχών κάθε τάξης στα προκριματικά πρωταθλήματα. Σε περιοχές που διεξάγονται πολλές προκριματικές φάσεις για την αναλογική κατανομή των συγκεκριμένων θέσεων υπολογίζονται οι συμμετοχές στην τελική φάση (απόφαση ΔΣ 9/12/2017).**
   3. Δικαιούνται επίσης συμμετοχή στην Τελική Φάση των ατομικών πρωταθλημάτων και **όσοι αγωνίστηκαν με την ομάδα του σχολείου τους στην τελική φάση του ομαδικού πρωταθλήματος**. Διευκρινίζεται ότι η παραπάνω ρύθμιση **αφορά αποκλειστικά όσους δεν έχουν προκριθεί ήδη στα ατομικά πρωταθλήματα από τα προκριματικά της περιοχής τους**. Όσοι μαθητές λυκείων συμμετέχουν με την ομάδα τους στην τελική φάση (βλέπε 6.Α), έχουν δικαίωμα συμμετοχής και στην τελική φάση των ατομικών πρωταθλημάτων μαθητών λυκείου.
   4. Η κάθε Ενωση/τοπ.Επ. θα πρέπει να μεριμνήσει για τη συμμετοχή τουλάχιστον μίας ομάδας από κάθε βαθμίδα εκπαίδευσης (Δημοτικά, Γυμνάσια-Λύκεια).
   5. Η ΕΣΟ μπορεί να δώσει ένα μικρό αριθμό επιπλέον προκρίσεων σε περιοχές που έχουν λίγες θέσεις αλλά διεξάχθηκαν προκριματικά με εξαιρετικά μεγάλο αριθμό συμμετοχών (απόφαση ΔΣ 2.12.2008).
2. **ΠΡΟΓΡΑΜΜΑ ΤΕΛΙΚΩΝ ΑΓΩΝΩΝ:**
   1. **Α) ΟΜΑΔΙΚΑ ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ:** Οι τελικοί αγώνες θα διεξαχθούν σύμφωνα με το παρακάτω πρόγραμμα :

|  |  |  |  |
| --- | --- | --- | --- |
| Σάββατο | 20 Απριλίου 2019 | Τελετή Έναρξης | 10:00 |
| Σάββατο | 20 Απριλίου 2019 | 1ος – 3ος Γύρος | Έναρξη 10:30 |
| Σάββατο | 20 Απριλίου 2019 | 4ος – 6ος Γύρος | Έναρξη 17:00 |

* 1. **Η οριστική επιβεβαίωση των συμμετοχών για τα Ομαδικά Πρωταθλήματα θα πραγματοποιηθεί με φυσική παρουσία των συμμετεχόντων την Παρασκευή 19 Απριλίου, ώρα 19:00 – 22:00 και το Σάββατο 19 Απριλίου, ώρα 07.00 – 08.30, με βάση τους πίνακες ανά κατηγορία, που θα έχουν αναρτηθεί στο χώρο των αγώνων.**
  2. **Β) ΑΤΟΜΙΚΑ ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ**: Οι τελικοί αγώνες θα διεξαχθούν σύμφωνα με το παρακάτω πρόγραμμα (απόφαση ΔΣ ΕΣΟ 9/2/2019) :

|  |  |  |  |
| --- | --- | --- | --- |
| Κυριακή | 21 Απριλίου 2019 | 1ος – 3ος Γύρος | Έναρξη 13:00 |
| Κυριακή | 21 Απριλίου 2019 | 4ος – 5ος Γύρος | Έναρξη 18:00 |
| Μ. Δευτέρα | 22 Απριλίου 2019 | 6ος – 9ος Γύρος | Έναρξη 10:00 |
| Μ. Δευτέρα | 22 Απριλίου 2019 | Τελετή Λήξης | Έναρξη 15:00 |

* 1. **Η οριστική επιβεβαίωση των συμμετοχών για τα Ατομικά Πρωταθλήματα θα πραγματοποιηθεί με φυσική παρουσία των συμμετεχόντων το Σάββατο 20 Απριλίου, ώρα 17:00 - 22:00 και με βάση τους πίνακες ανά κατηγορία, που θα έχουν αναρτηθεί στο χώρο των αγώνων.**

1. **ΔΙΕΥΘΥΝΣΗ ΑΓΩΝΩΝ – ΔΙΑΙΤΗΣΙΑ ΤΕΛΙΚΗΣ ΦΑΣΗΣ:** 
   1. Διευθυντής Αγώνων ορίσθηκε ο κ. Γιώργος Γεωργόπουλος. Οι Διαιτητές θα ορισθούν από την Κ.Ε.Δ.
2. **ΒΡΑΒΕΥΣΕΙΣ ΤΕΛΙΚΗΣ ΦΑΣΗΣ:** 
   1. Αναμνηστικά διπλώματα θα πάρουν όλοι οι μαθητές που θα αγωνισθούν. Στα Ομαδικά Πρωταθλήματα, κύπελλα θα πάρουν οι τρεις πρώτες ομάδες και μετάλλια όλοι οι αθλητές των τριών πρώτων ομάδων. Στα Ατομικά Πρωταθλήματα, κύπελλο και μετάλλιο θα πάρει ο 1ος νικητής και μετάλλια ο 2ος και 3ος . Το 1ο κορίτσι θα πάρει κύπελλο και μετάλλιο και μετάλλια το 2ο και 3ο κορίτσι. Εάν ένα κορίτσι καταταγεί στους τρεις πρώτους της γενικής κατάταξης παίρνει όλα τα έπαθλα που του αναλογούν. Ο νικητής κάθε τάξης ανακηρύσσεται Πρωταθλητής Ελλάδας (το 1ο κορίτσι ανά τάξη ανακηρύσσεται πρωταθλήτρια Ελλάδας). Στα ατομικά πρωταθλήματα θα δοθούν ειδικά διπλώματα διάκρισης ανά τάξη για τα αγόρια και κορίτσια που θα κατακτήσουν την 4η , 5η και 6η θέση αντίστοιχα.
   2. Στην τελετή λήξης είναι υποχρεωτική η συμμετοχή των 3 νικητών (αγόρια - κορίτσια) ανά τάξη. Μαθητής-τρια που απουσιάζει αδικαιολόγητα από την τελετή λήξης θα χάνει τη θέση του και θα αναπληρώνεται από τον επόμενο-η στην κατάταξη.
3. **ΔΗΛΩΣΕΙΣ ΣΥΜΜΕΤΟΧΗΣ – ΤΕΛΙΚΗ ΦΑΣΗ:**
   1. α) Απευθείας πρόκριση στα Ατομικά Πρωταθλήματα δικαιούνται οι πρωταθλητές και πρωταθλήτριες του 2018 στην τάξη που πάνε για το σχολικό έτος 2018 - 2019. **Εάν κάποιος πρωταθλητής-τρια συμμετάσχει στους προκριματικούς αγώνες αυτομάτως χάνει το δικαίωμα απευθείας πρόκρισης και η θέση πρόκρισης εκχωρείται στην Ένωση – Τοπική επιτροπή στην οποία ανήκει.**
   2. β) Οι Ενώσεις & Τοπικές Επιτροπές πρέπει **ΥΠΟΧΡΕΩΤΙΚΑ** να δηλώσουν τη συμμετοχή όλων των μαθητών και μαθητριών της περιοχής τους μέχρι και την **Πέμπτη 4 Απριλίου 2019** στη Γραμματεία της ΕΣΟ ([info@chessfed.gr](mailto:info@chessfed.gr)). Στην ηλεκτρονική φόρμα δήλωσης συμμετοχής που θα τους σταλεί θα πρέπει να συμπεριληφθούν:

**1) οι μαθητές και μαθήτριες που προκρίθηκαν από τα Ατομικά Πρωταθλήματα των περιοχών τους,**

**2) oι μαθητές και μαθήτριες που δικαιούνται απευθείας συμμετοχή στους τελικούς αγώνες,**

**3) όσοι έχουν προκριθεί με τις ομάδες τους στα Ομαδικά Πρωταθλήματα**

**4) όσοι δηλώσουν συμμετοχή σύμφωνα με το άρθρο 4.5 της παρούσας προκήρυξης**

* 1. Διευκρινίζεται πως η ηλεκτρονική φόρμα θα πρέπει να συμπληρωθεί σύμφωνα με τις οδηγίες που θα τη συνοδεύουν διαφορετικά θα επιστρέφεται στον αποστολέα για τη διόρθωσή της. Όλα τα ονόματα των σχολείων για τα Ομαδικά Πρωταθλήματα και των μαθητών για όλα τα Πρωταθλήματα (Ομαδικά και Ατομικά), θα πρέπει να είναι με ΚΕΦΑΛΑΙΟΥΣ ΕΛΛΗΝΙΚΟΥΣ χαρακτήρες εκτός από τις περιπτώσεις αλλοδαπών μαθητών οπότε μπορούν να δοθούν με ΚΕΦΑΛΑΙΟΥΣ ΛΑΤΙΝΙΚΟΥΣ χαρακτήρες.
  2. Διευκρινίζεται ότι οι Ενώσεις και Τοπ.Επ. είναι υπεύθυνες για το έλεγχο του δικαιώματος και τη δήλωση συμμετοχής των μαθητών που προκρίνονται από το ομαδικό στο ατομικό σύμφωνα με όσα ρητά ορίζονται στο άρθρο 5 της παρούσας προκήρυξης.
  3. ΔΕΝ ΘΑ ΔΟΘΕΙ ΠΑΡΑΤΑΣΗ στην προθεσμία υποβολής των δηλώσεων συμμετοχής.
  4. Οι Ενώσεις και Τοπικές Επιτροπές μαζί με τη δήλωση συμμετοχής των παραπάνω αθλητών υποχρεούνται να στείλουν το αργότερο μέχρι την **Πέμπτη 4 Απριλίου 2019** τα αποτελέσματα και τις τελικές κατατάξεις των περιφερειακών προκριματικών πρωταθλημάτων της περιοχής τους. **Η μη έγκαιρη αποστολή των αποτελεσμάτων καθιστά άκυρη τη δήλωση συμμετοχής των αθλητών**.
  5. Επίσης μέχρι την **Πέμπτη 4 Απριλίου 2019** θα πρέπει να σταλούν στην ΕΣΟ ([info@chessfed.gr](mailto:info@chessfed.gr)), απευθείας από τους ενδιαφερόμενους οι δηλώσεις συμμετοχής για το **«15ο Ανοικτό Κύπελλο Μαθητών-Μαθητριών»** όπου συμμετέχουν όσοι **δεν προκρίθηκαν** στα Πανελλήνια Πρωταθλήματα Μαθητών-Μαθητριών.
  6. **Απαραίτητη προϋπόθεση για τη συμμετοχή είναι η προσκόμιση, πριν την έναρξη των αγώνων, ιατρικής βεβαίωσης από καρδιολόγο, παθολόγο ή παιδίατρο. Οι μαθητές που είναι ταυτόχρονα και αθλητές μπορούν να συμμετέχουν με την προσκόμιση της κάρτας υγείας που διαθέτουν. (απόφαση ΔΣ 20/10/2018)**

1. **ΔΙΑΜΟΝΗ - ΔΙΑΤΡΟΦΗ – ΜΕΤΑΚΙΝΗΣΕΙΣ – ΟΡΓΑΝΩΤΙΚΑ ΠΑΡΑΒΟΛΑ** 
   1. Οι συμμετέχοντες είναι υπεύθυνοι για τη διαμονή – διατροφή και τη μετακίνησή τους.
   2. **Δεν προβλέπεται υποχρεωτική διαμονή για κανέναν συμμετέχοντα.**
   3. Για τους **προκριμένους** μαθητές – μαθήτριες και σχολικές ομάδες ορίζονται τα παρακάτω οργανωτικά παράβολα (απόφαση ΔΣ ΕΣΟ 16/3/2019) :
   * Για τα ατομικά πρωταθλήματα 45 € ανά συμμετέχοντα από την Αττική και 35 € ανά συμμετέχοντα από την υπόλοιπη Ελλάδα
   * Για τα ομαδικά πρωταθλήματα 65 € ανά ομάδα από την Αττική και 45 € ανά ομάδα από την υπόλοιπη Ελλάδα.
   1. Για το ανοιχτό κύπελλο το οργανωτικό παράβολο ορίζεται στα 20 € ανά συμμετέχοντα.
   2. **Εξαιρούνται από την καταβολή του οργανωτικού παραβόλου, από το 3ο συμμετέχον παιδί και πάνω, οι πολύτεκνες οικογένειες. Η ρύθμιση αφορά αποκλειστικά τους προκριμένους μαθητές και μαθήτριες (όχι τους συμμετέχοντες στο «15ο Ανοικτό Κύπελλο Μαθητών-Μαθητριών») .**
   3. Η καταβολή των οργανωτικών παραβόλων θα πρέπει να πραγματοποιηθεί το αργότερο μέχρι και τη **Πέμπτη 11 Απριλίου 2019** με κατάθεση στον λογαριασμό της ΕΣΟ που τηρείται στην **Εθνική Τράπεζα: 080/480580-13 (ΙΒΑΝ GR 15 0110 0800 0000 0804 8058 013).**
   4. Μέχρι την προαναφερόμενη ημερομηνία οι ενδιαφερόμενοι θα πρέπει να συμπληρώσουν την ειδική ηλεκτρονική φόρμα επιβεβαίωσης συμμετοχής που υπάρχει στην ιστοσελίδα των πρωταθλήματων: [www.chessfed.gr/sxolika2019](http://www.chessfed.gr/sxolika2019) , όπου θα υποβάλουν και το αντίγραφο της σχετικής κατάθεσης. Με την επιτυχή ολοκλήρωση της διαδικασίας θα αποστέλλεται μήνυμα επιβεβαίωσης.
   5. **Καμία συμμετοχή δεν θεωρείται επιβεβαιωμένη αν δεν έχει συμπληρωθεί σωστά η ηλεκτρονική φόρμα και δεν έχει σταλεί το αντίγραφο της κατάθεσής του οργανωτικού παραβόλου.**

1. **ΓΕΝΙΚΑ:**

Το e-mail επικοινωνίας με την οργανωτική επιτροπή είναι: [sxolikaskaki2019@gmail.com](mailto:sxolikaskaki2019@gmail.com)

* 1. Περισσότερες πληροφορίες: **Γιώργος Γεωργόπουλος τηλ.: 6988246711 (ώρες 12.00-16.00 και 20.00-23.00)**
  2. Για κάθε ζήτημα που δεν προβλέπεται από αυτή την Προκήρυξη ή από τους κανονισμούς της FIDE και της ΕΣΟ, αρμόδια είναι η διεύθυνση των αγώνων.
  3. Διευκρινίζεται ρητά ότι, ισχύουν οι κανονισμοί **rapid play της FIDE (FIDE handbook, Laws of Chess)**.
  4. Σε όλες τις πανελλήνιες διοργανώσεις που διεξάγονται σε δημόσιους χώρους επιτρέπεται η φωτογράφηση-βιντεοσκόπηση αθλητών μόνο από τον εξουσιοδοτημένο φωτογράφο της διοργάνωσης. Το συγκεκριμένο φωτογραφικό ή οπτικοακουστικό υλικό μπορεί να χρησιμοποιηθεί νόμιμα μόνο από την ΕΣΟ για την προβολή της διοργάνωσης και του αθλήματος γενικότερα. (αποφάσεις ΔΣ 19/9/2015-9/12/2017). Διευκρινίζεται ότι επιτρέπεται στους θεατές η φωτογράφηση των αθλητών και αθλητριών τα πρώτα 5 λεπτά των αγώνων.
  5. Ισχύουν τα άρθρα της γενικής προκήρυξης των αγώνων (Αριθ. Πρωτ.: 99517/19-03-2018) που δεν διαφοροποιούνται.

|  |  |  |
| --- | --- | --- |
| Ο ΠΡΟΕΔΡΟΣ |  | Ο ΓΕΝ. ΓΡΑΜΜΑΤΕΑΣ |
|  |  |  |
| ΓΙΩΡΓΟΣ ΜΑΚΡΟΠΟΥΛΟΣ |  | ΧΡΗΣΤΟΣ ΓΚΟΡΙΤΣΑΣ |